ચાર માસ અગાઉ તાપી જિલ્લના સોનગઢ તાલુકાના એક ગામડામાં રહેતી અસ્થિર મગજની યુવતીને પેટમાં દુખાવો ઉપડતા તેણીને સારવાર માટે વ્યારાની જનરલ હોસ્પિટલમાં પરિવારજનો લઇ ગયા હતા, ત્યારે આ યુવતીને નવ માસનો ગર્ભ હોવાનું બહાર આવતા પરિવારજનો ચોંકી ઉઠ્યા હતા. જમાનાના કાવાદાવાથી બેખબર અને નિર્દોષ આ યુવતી સાથે કોને દુષ્કર્મ આચર્યું હશે અને આવા હવસખોર વ્યક્તિને કડક સજા થાય તે માટે પોલીસે ફરિયાદ નોધી તપાસ હાથ ધરી હતી.